gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7720, del 15-02-2016 (2016/907)

Informació pública de les quotes de la finca inicial número 46 del projecte de reparcel·lació del sector E-40 UE 2.
-------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/907


Data del document
:   08-02-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de les quotes de la finca inicial número 46 del projecte de reparcel·lació del sector E-40 UE 2. [2016/907]  
Per decret de data 28 de gener de 2016, el tinent d'alcalde d'Urbanisme, Territori i Habitatge, per delegació de data 19 de juny de 2015, s'ha dictat el que seguix:  
  
«Primer. Sotmetre a informació pública, per un període d'un mes, comptador a partir de l'endemà de la publicació de l'anunci al Diari Oficial de la Generalitat Valenciana, les quotes que han de ser pagades pels propietaris de la finca inicial número 46 i cobrades pels restants propietaris del projecte de reparcel·lació del sector E-40 UE 2, en proporció al seu percentatge de participació en el sector; a fi que els interessats puguen presentar les al·legacions que estimen convenients.  
  
L'expedient complet estarà exposat al públic durant el mencionat termini en el Servici Jurídic d'Urbanisme de l'Ajuntament d'Elx, situat en la plaça de Menéndez i Pelayo, número 2.  
Segon. Notificar este acord als titulars dels drets afectats.  
  
Tercer. Publicar l'edicte en el Diari Oficial de la Comunitat Valenciana, Butlletí Oficial de la Província d'Alacant i en un diari no oficial d'àmplia difusió.»  
  
Elx, 4 de febrer de 2016.- El tinent d'alcalde d'Urbanisme, Territori i Habitatge: José Manuel Sánchez Asencio.
Diari Oficial de la Generalitat Valenciana


Sumari del DOGV 7708, del 29-01-2016 (2016/82)

Notificació de la sentència dictada en el judici verbal número 70/2013.
-----------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/82


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el judici verbal número 70/2013. [2016/82]  
José Carlos Tomé Tamame, secretari judicial del Jutjat de Primera Instància i Instrucció número 1 d'Elda, faig saber que en virtut d'allò que s'ha disposat en les actuacions a què es fa referència, i de conformitat amb el que disposen els articles 156.4 i 164 de la Llei d'Enjudiciament Civil, mitjançant aquest edicte es notifica la sentència a Hostimedia, SL, que té l'encapçalament i la dispositiva que, literalment, diuen així:  
  
«Sentència número 000042/2014  
Jutgessa que la dicta: María del Pilar Marín Rojas.  
Lloc: Elda.  
Data: 20 de març de 2014.  
Part demandant: Aire Networks del Mediterráneo, SLU.  
Advocat: senyor Manzanares Andreu.  
Procuradora: María Sirera Devesa.  
Part demandada: Hostimedia, SL (administrador Amador Núñez Martínez), declarada en situació de rebel·lia processal.  
Objecte del judici: reclamació d'una quantitat per impagament de contracte d'arrendament de serveis.  
Elda, 20 de març de 2014  
  
Dispositiva  
Estime íntegrament la demanda presentada per la procuradora la senyora Sirera Devesa, en nom i representació d'Aire Networks del Mediterráneo, SLU, contra Hostimedia, SL, i condemne a la demandada a l'abonament a l'actora de 5.714,03 euros, més l'interés legal des de la data d'interposició de la demanda, tot això amb expressa imposició de costes a la demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació mitjançant la presentació d'un escrit en el termini de 20 dies següents a la notificació, acreditant la constitució d'un dipòsit de 50 euros en el compte del jutjat i el pagament de la taxa corresponent, amb l'advertència d'inadmissió a tràmit del recurs.  
  
Incloeu l'original d'aquesta resolució en el llibre de sentències i deixeu-ne un testimoniatge en les actuacions.  
Definitivament jutjant en primera instància, que pronuncie, mane i firme.»  
  
Elda, 3 de setembre de 2014.- El secretari judicial: José Carlos Tomé Tamame.
Diari Oficial de la Generalitat Valenciana


Sumari del DOGV 7892, del 09-10-2016 (2016/7864)

DECRET 13/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Mercedes Peris Minguet.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7864


Data del document
:   08-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 13/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Mercedes Peris Minguet.  
 [2016/7864]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
L'esportista Mercedes Peris Minguet és una de les millors nadadores espanyoles de tots els temps. Es va formar en el Club Natació Don Bosco i també va competir en el Club Valencià de Natació, ambdós en la Comunitat Valenciana. Compta amb un gran palmarés internacional, destacant la medalla de bronze en 2010 en el Campionat del Món i el Campionat d'Europa, i Campiona d'Europa 2012 en 50 metres esquena en piscina curta. Va ser olímpica en els Jocs de Pequín 2008. En l'actualitat ostenta el rècord d'Espanya en 50 metres esquena.  
Per això, com a reconeixement als seus èxits esportius, que són el resultat d'una trajectòria de disciplina, sacrifici i afany de superació, i a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 26 de setembre de 2016,  
  
  
DECRETE  
  
Concedir la Medalla de la Generalitat al Mèrit Esportiu a Mercedes Peris Minguet.  
  
València, 8 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7861, del 30-08-2016 (2016/6134)

Notificació de la sentència dictada en el procediment de jurisdicció voluntària número 640/2015.
------------------------------------------------------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6134


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el procediment de jurisdicció voluntària número 640/2015. [2016/6134]  
Jurisdicció voluntària general número 000640/2015  
Demandants: Concepción Cerdá Cots, Francisco Javier Cerdá Cots i Gonzalo José Cerdá Cots.  
Procuradora: Julia Blanes Boronat.  
Lletrat/ada: -  
Demandada: María Luisa Cerdá Cots.  
Procurador/a: -  
Lletrat/ada: -  
  
Nieves Martín Rincón, secretària judicial del Jutjat de Primera Instància i Instrucció número 2 d'Alcoi, mitjançant aquest edicte faig saber que en virtut d'allò que s'ha acordat en providència d'aquesta data dictada en l'expedient de domini que, amb el número 000640/2015, se segueix en aquest jutjat a instàncies de la procuradora Julia Blanes Boronat, en nom i representació de Concepción Cerdá Cots, Francisco Javier Cerdá Cots i Gonzalo José Cerdá Cots per a reprendre el tracte successiu ininterromput de la finca següent:  
  
«Una casa d'habitació, situada a Agres, carrer del Caragol, número 8, que fa la mida d'uns trenta-nou metres quadrats, encara que no consta en el títol; confronta: a la dreta entrant, amb la de Justo Sanchis, abans Rafael Pons Llorens; a l'esquerra, Ángel Tomás, abans Manuel Gadea Cots; i al darrere, terra de José Pascual Satorre.  
Aquesta finca va ser adquirida per María Luisa Cerdá Cots, en virtut d'escriptura de donació de la seua mare Carmen Cots Beneito, atorgada el 30 de juny de 1967 davant de qui va ser notari de Muro de Alcoy, Luis Lorenzo de Vega, que es presenta inscrita al Registre de la Propietat de Cocentaina, assentament 1, foli 1, diari 78, del dia 27 de novembre de 1967, finca registral 661 del terme municipal d'Agres, i que consta al foli 247 del tom 446, llibre 7.  
Per la resolució d'aquesta data s'ha admés a tràmit l'expedient, atés que s'han complit els requisits legals, i s'ha ordenat citar les persones a favor de les quals consta inscrita l'esmentada finca: María Luisa Cerdá Cots i les altres persones ignorades a qui poguera perjudicar la inscripció esmentada, a fi que en el termini de 10 dies, a partir de la publicació d'aquest edicte, puguen comparéixer en aquest expedient i al·legar tot el que els conviga segons dret amb vista a la pretensió formulada.»  
  
  
D'acord amb el que disposa l'article 201 de la Llei Hipotecària i en compliment del que s'ha ordenat en l'esmentada resolució, es fa públic als efectes oportuns.  
  
Alcoi, 14 de juny de 2016.- La secretària judicial: Nieves Martín Rincón.
Diari Oficial de la Generalitat Valenciana


Sumari del DOGV 7898, del 18-10-2016 (2016/7699)

Informació pública de la sol·licitud de concessió administrativa per a l'explotació de la llotja de peix al port de Vinaròs.
----------------------------------------------------------------------------------------------------------------------------

### Dades del document

Número de DOGV
:   7898

Data del DOGV
:   18-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7699


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la sol·licitud de concessió administrativa per a l'explotació de la llotja de peix al port de Vinaròs.  
 [2016/7699]  
La Confraria de Pescadors Sant Pere ha presentat sol·licitud de concessió administrativa per a l'explotació de la llotja de peix en el port de Vinaròs.  
En compliment del que disposa l'article 37.2 de la Llei 2/2014, de 13 de juny, de Ports de la Generalitat, se sotmet l'expedient a informació pública durant el termini d'un mes, comptat des de l'endemà de la seua publicació en el Diari Oficial de la Comunitat Valenciana, a fi que puga ser examinat i es presenten les al·legacions que s'estimen oportunes.   
L'expedient queda de manifest en les dependències següents:  
Conselleria d'Habitatge, Obres Públiques i Vertebració del Territori, Servei d'Explotació de Ports, ciutat administrativa 9 d'Octubre, torre 1, carrer de Castán Tobeñas, 77, 46171 València.  
  
València, 15 de setembre de 2016. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7868, del 08-09-2016 (2016/6892)

Informació pública del projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de subvencions destinades a entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6892


Data del document
:   29-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * cooperació administrativa

Informació pública del projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de subvencions destinades a entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport. [2016/6892]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre el projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores per a la concessió de subvencions destinades a entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport.  
  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 29 d'agost de 2016. El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7706, del 27-01-2016 (2015/10455)

Notificació de la sentència dictada en el judici verbal número 1644/2013.
-------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10828


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal número 1644/2013. [2015/10095]  
Judici verbal número 1644/2845-PC  
De: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: Galo Vinicio Landeta Lovato.  
En aquest procediment de judici verbal, seguit a instàncies de l'Empresa Mixta Valenciana de Aguas, SA, contra Galo Vinicio Landeta Lovato, s'ha dictat la sentència, de 22 d'abril de 2014, que, literalment, diu així:  
  
«Estime la demanda interposada en nom de l'Empresa Mixta Valenciana de Aguas, SA, contra Galo Vinicio Landeta Lovato, declare resolt el contracte en què s'havia subrogat el segon de subministrament d'aigua potable i manteniment del comptador mesurador del consum, referent a l'habitatge situat a València, carrer de Berni i Català, número 24, porta 9a, i es podran adoptar en execució de la sentència les mesures necessàries per a procedir al cessament efectiu del subministrament, i condemne Galo Vinicio Landeta Lovato a pagar a l'actora la quantitat de 547,89 euros, més interessos i costes.  
Contra aquesta resolució no pot interposar-se recurs (art. 455.1 LC).»  
  
I atés que el demandat, Galo Vinicio Landeta Lovato, es troba en parador desconegut, expedisc aquest edicte a fi que li valga de notificació de forma deguda.  
  
València, 20 de juliol de 2015.- La secretària judicial: Carmen Rodero Monreal.
Diari Oficial de la Generalitat Valenciana


Sumari del DOGV 7892, del 09-10-2016 (2016/7883)

DECRET 147/2016, de 7 d'octubre, del Consell, pel qual concedeix la Distinció de la Generalitat al Mèrit Empresarial i Social a Antonio Montalbán Gámez.
--------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7883


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 147/2016, de 7 d'octubre, del Consell, pel qual concedeix la Distinció de la Generalitat al Mèrit Empresarial i Social a Antonio Montalbán Gámez. [2016/7883]  
El Consell, mitjançant decret, ha creat la Distinció de la Generalitat al Mèrit Empresarial i Social per a reconèixer la labor i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
Antonio Montalbán va nàixer a Alcolea, Còrdova, en 1946. Son pare va ser desterrat baix control policial a una zona minera prop de Manresa per la seua activitat en el Partit Comunista, però es va escapar a València, on es va establir clandestinament amb tota la família a principis de la dècada de 1960.  
En 1964 va ser un dels fundadors de Comissions Obreres en el ram de la fusta, on va treballar fins a 1977. El fet d'exercir com a sindicalista, defensant els drets dels treballadors, i per tant de tota la societat, li va suposar represalies físiques.  
Des de 1996 a 2007 va ser regidor d'Esquerra Unida en l'Ajuntament de València, on es va distingir per la seua oposició a les polítiques urbanístiques i socials del partit governant. Un dels episodis més coneguts de la seua labor d'oposició va ser el descobriment i denúncia de les obres municipals sobre les fosses comunes on es troben les restes dels republicans afusellats durant la postguerra, que finalment van ser paralitzades per la pressió ciutadana.  
Per això, com a reconeixement a la seua dedicació i compromís per a defensar els drets laborals, conscient què l'economia mai ha de perdre el rostre humà, amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat al Mèrit Empresarial i Social a Antonio Montalbán Gámez.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7767, del 25-04-2016 (2016/2206)

Notificació de la sentència dictada en el judici verbal número 373/2014.
------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2206


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici verbal número 373/2014. [2016/2206]  
Procediment: judici verbal número 373/8259-SDI.  
De: Comunitat de Propietaris Los Palomos I i IV.  
Procurador: Vicente Giménez Viudes.  
Contra: Mohammed Tahar Djebear, amb DNI/NIE/NIF X2394...; domicili: urbanització V Martín Palomos, número 1,5. Orihuela-Alacant.  
Elena Román García, secretària del Jutjat de Primera Instància número 6 d'Orihuela, faig saber que en aquest procediment número 373/2014, seguit a instàncies de la Comunitat de Propietaris Los Palomos I i IV contra Mohammed Tahar Djebbar, s'ha dictat la sentència que, literalment, és com segueix:  
  
«Sentència número 191/2014  
Orihuela, 8 d'octubre de 2014  
María Teresa Martínez Soto, magistrada jutgessa del Jutjat de Primera Instància número 6 d'aquesta ciutat, he vist aquestes actuacions de judici verbal de reclamació d'una quantitat número 373/2014, seguides a instàncies de la Comunitat de Propietaris Los Palomos I i IV, sítia al carrer de Ruperto Chapí de la urbanització Villamartín, Residencial Los Palomos d'Orihuela-Costa (Alacant), representada pel procurador el senyor Giménez Viudes, contra Mohammed Tahar Djebbar, el qual no compareix a l'acte del judici a pesar de constar citat degudament, i dicte sentència sobre la base dels següents:  
[...]  
Dispositiva  
Estime la demanda interposada per la Comunitat de Propietaris Los Palomos I i IV, sítia al carrer de Ruperto Chapí de la urbanització Villamartín, Residencial Los Palomos d'Orihuela-Costa (Alacant), representada pel procurador el senyor Giménez Viudes, contra Mohammed Tahar Djebbar, en situació de rebel·lia processal, i condemne el demandat a abonar a l'actora la quantitat de 2.934,89 euros, amb interessos legals des de la presentació de la demanda i l'expressa condemna al pagament de les costes.»  
  
I atés que el demandat, Mohammed Tahar Djebbar es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 17 d'abril de 2015.- La secretària judicial: Elena Román García.
Diari Oficial de la Generalitat Valenciana


Sumari del DOGV 7790, del 25-05-2016 (2016/3677)

CORRECCIÓ d'errades de l'Ordre 10/2016, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'accés a cos docent de subgrup superior per al cos de professors d'Ensenyament Secundari.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3677


Data del document
:   20-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de l'Ordre 10/2016, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'accés a cos docent de subgrup superior per al cos de professors d'Ensenyament Secundari. [2016/3677]  
Advertida una errada en l'ordre esmentada, publicada en el Diari Oficial de la Comunitat Valenciana número 7776, de 6 de maig de 2016, es realitza la corresponent esmena.  
En l'annex IV, Declaració de mèrits presentats (pàgina núm. 10921), s'ha produït una errada de maquetació que afecta l'enumeració dels subapartats que conformen el barem, per la qual cosa es dirigeix els aspirants que hagen d'omplir aquest model a la pàgina web de la Conselleria d'Educació, Investigació, Cultura i Esport, http://www.ceice.gva.es, on es facilita el model esmenat.  
  
València, 20 de maig de 2016.- El conseller d'Educació, Investigació, Cultura i Esport: Vicent Marzà Ibáñez.